Alex Len
Oleksijus Jurijovičius Lenis (ukr. Олексій Ю́рійович Лень, g. 1993 m. birželio 16 d.), dar žinomas kaip Aleksas Lenis (ukr. Алекс Лень) – Ukrainos krepšininkas, žaidžiantis NBA lygoje besivaržančioje Sakramento „Kings“ komandoje. Profesionalo karjerą pradėjo žaisdamas „BC Dnipro“ komandoje Ukrainos krepšinio lygoje. 2013 m. NBA naujokų biržoje Finikso „Suns“ pasirinko Lenį penktuoju numeriu. 2018 m. rugpjūčio 3 d. Lenis pasirašė dvejų metų 8,5 mln. dolerių vertės sutartį su Atlanto „Hawks“. 2020 m. vasario 6 d. jis buvo išmainytas į Sakramento „Kings“. 2020 m. lapkričio 29 d. jis pasirašė sutartį su Toronto „Raptors“, o 2021 m. sausio 23 d. pasirašė sutartį su Vašingtono „Wizards“. 2021 m. rugpjūčio 13 d. Lenis sugrįžo į Sakramento „Kings“.